આવુ કરવા પાછળનું કારણ કોઈને દુખી કરવાનો અથવા તંત્રી-માલિક સામે બંડ પોકારવાનું ન્હોતુ, પણ મેં જોયુ હતું કે તંત્રી માલિકના ગમા અણગમા પ્રમાણે કામ કરનાર પત્રકારએ પહેલા પ્રશ્ન પુછવાનું છોડયુ અને પછી  લખવાનું બંધ કર્યુ જેના કારણે જયારે તેમને સારા તંત્રી અને માલિકો મળ્યા અને લખવાની તક નિર્માણ થઈ ત્યારે એક વખતના શ્રેષ્ઠ પત્રકારો પુછવાનું અને લખવાનું ભુલી ગયા જેના કારણે તેમની આંખ સામે પ્રશ્નો હોવા છતાં તે પ્રશ્ન તેમની આંખ સામે આવી ઓઝલ થવા લાગ્યા, આવુ માત્ર પત્રકારો સાથે થયુ નહીં પણ તંત્રી અને માલિકો પણએ પણ સ્વૈચ્છાએ સરકાર અને નેતાઓના ગણા-અણગામા નક્કી કરી લીધા જેના કારણે આપણે ત્યાં ખાસ કરી સ્થાનિક ભાષામાં થતાં પત્રકારત્વમાં સ્વૈચ્છીક સેન્સશીપ શરૂ થઈ ગઈ, આપણે ત્યાં ગુજરાતમાં વિજય રૂપાણી- અમીત શાહ અને નરેન્દ્ર મોદી કઈ એક એક બાબતો અંગે અખબારના માલિક તંત્રીને ફોન કરી આવુ કેમ લખ્યુ તેવુ પુછતાં નથી પણ પત્રકાર અને તંત્રીએ નક્કી કરી લીધુ કે આ વિષય ઉપર લખીશુ તો વિજય રૂપાણી-અમીત શાહ અને નરેન્દ્ર મોદીને પસંદ પડશે નહીં.